uskumatult tegus nädal oli... ja meeldejäävaid hetki palju.  - kolmapäeval "meie küla laulude" kontsert draamateatris. mari pokinen oli armas ja hendrik sal-saller ootamatut repertuaari esitades ka tore, aga elamuse sain hoopis kukerpillidest: 40 aastat laval ja ikka oli nende esinemises nii palju ehedat sära ja lusti ja rõõmu ja särtsu... imetlusväärne!  - reedel tartu ülikooli ajakirjanduse ja  kommunikatsiooni instituudi kevadgrill kallite sõpradega. selle kirjeldamiseks pole lihtsalt sõnu... palju naeru ja rõõmu ja soojust ja ilu, lisaks võitis meie tiim "veinisõõm pärast küberrünnakut" esimest korda kõikide nende aastate jooksul viktoriini! laupäeva hommikul oli kõigil võidukisast hääl ära :)  - golfikursus laupäeval-pühapäeval. sain palli lendu (ise kippusin ka lendu minema) ja mul on nüüd green card.  - pühapäeval sõitsin mööda pirita teed linna poole, päike paistis, taevas oli  sinine, muru roheline, meri peegelsile ning tallinna silueti kohal taevas võttis nina püsti kõrgust üks kaunis saleda joonega lennuk. raadiost tuli one republicu "good life", ma keerasin selle väga valjuks ja laulsin ja tundsin kaasa...  "when you're happy like a fool / let it take you over /.../ this has gotta be the good life /.../ the hope is we have so much to feel good about..."